ai4bharat/Pralekha huggingface dataset:
ਵਿੱਤ ਮੰਤਰਾਲਾ
ਵਿੱਤ ਮੰਤਰੀ ਸ੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਰਾਜਾਂ ਨੂੰ ਆਕਸੀਜਨ ਅਤੇ ਰੈਮਡੇਸਿਵਿਰ ਦੀ ਸਪਲਾਈ ਵਧਾਉਣ ਦਾ ਭਰੋਸਾ ਦਿੱਤਾ; ਉਦਯੋਗ ਪ੍ਰਮੁੱਖਾਂ ਨਾਲ ਵਰਚੁਅਲ ਗੱਲਬਾਤ ਦੌਰਾਨ ਲੌਕਡਾਉਨ ਨਾਲੋਂ ਮਾਈਕਰੋ - ਕੰਟੇਨਮੈਂਟ ਨੀਤੀਆਂ ਦੇ ਮਹੱਤਵ ਨੂੰ ਦੁਹਰਾਇਆ
ਭਾਰਤੀ ਉਦਯੋਗ ਦੀ ਅਤਿ ਸਹਿਣਸ਼ੀਲਤਾ, ਸਬਰ ਅਤੇ ਲਗਨ ਲਈ ਸ਼ਲਾਘਾ ਕੀਤੀ, ਇਸ ਨੂੰ 'ਗਮਨਜੁਯੋਈ' ਦੱਸਿਆ
ਕੇਂਦਰੀ ਵਿੱਤ ਅਤੇ ਕਾਰਪੋਰੇਟ ਮਾਮਲਿਆਂ ਬਾਰੇ ਮੰਤਰੀ ਸ੍ਰੀਮਤੀ ਨਿਰਮਲਾ ਸੀਤਾਰਮਣ ਨੇ ਭਾਰਤੀ ਉਦਯੋਗ ਨੂੰ ਇਸ ਦੀ ਬਹੁਤ ਜ਼ਿਆਦਾ ਸਹਿਣਸ਼ੀਲਤਾ, ਸਬਰ ਅਤੇ ਲਗਨ ਲਈ ਪ੍ਰਸ਼ੰਸਾ ਕੀਤੀ ਅਤੇ ਇਸ ਨੂੰ ਜਾਪਾਨੀ ਸ਼ਬਦ ‘ਗਮਨਜੁਯੋਈ’ ਨਾਲ ਬਿਆਨ ਕੀਤਾ।
ਵਿੱਤ ਮੰਤਰੀ ਅੱਜ ਇਥੇ ਭਾਰਤੀ ਉਦਯੋਗ ਸੰਘ  ਵੱਲੋਂ ਆਯੋਜਿਤ ਵਰਚੁਅਲ ਗੱਲਬਾਤ ਦੌਰਾਨ 150 ਤੋਂ ਵੱਧ ਸੀਨੀਅਰ ਉਦਯੋਗਿਕ ਮੁਖੀਆਂ ਨੂੰ ਸੰਬੋਧਨ ਕਰ ਰਹੇ ਸਨ।
ਸ਼੍ਰੀਮਤੀ ਸੀਤਾਰਮਣ ਨੇ ਮਹਾਮਾਰੀ ਦੀ ਦੂਜੀ ਲਹਿਰ ਨਾਲ ਨਜਿੱਠਣ ਲਈ ਮਾਈਕਰੋ ਕੰਟੈਨਮੈਂਟ ਰਣਨੀਤੀ ਅਪਣਾਉਣ ਦੀ ਲੋੜ 'ਤੇ ਜ਼ੋਰ ਦਿੱਤਾ ਅਤੇ ਮੰਨਿਆ ਕਿ ਸੀਆਈਆਈ ਨਾਲ ਵਿਚਾਰ ਵਟਾਂਦਰੇ ਨੇ ਇਸ ਰਣਨੀਤੀ ਨੂੰ ਰੂਪ ਦੇਣ ਵਿੱਚ ਸਹਾਇਤਾ ਕੀਤੀ ਹੈ। ਵਿੱਤ ਮੰਤਰੀ ਨੇ ਦੱਸਦਿਆਂ ਕਿਹਾ ਕਿ ਪਿਛਲੀ ਵਾਰ ਤੋਂ ਉਲਟ ਸਾਡੇ ਕੋਲ ਮਹਾਮਾਰੀ ਨਾਲ ਨਜਿੱਠਣ ਲਈ ਵੈਕਸੀਨ ਅਤੇ ਦਵਾਈਆਂ ਵਰਗੇ ਮਹੱਤਵਪੂਰਨ ਸਾਧਨ ਮੌਜੂਦ ਹਨ।
ਕੋਵਿਡ -19 ਦੇ ਇਲਾਜ ਦੇ ਇੱਕ ਮਹੱਤਵਪੂਰਨ ਉਪਕਰਣ, ਮੈਡੀਕਲ ਆਕਸੀਜਨ ਦੀ ਮੰਗ ਵਿੱਚ ਅਸਾਧਾਰਣ ਵਾਧੇ ਨੂੰ ਪੂਰਾ ਕਰਨ 'ਤੇ, ਵਿੱਤ ਮੰਤਰੀ ਨੇ ਰਾਜਾਂ ਨੂੰ ਨਿਰਵਿਘਨ ਸਪਲਾਈ ਦਾ ਭਰੋਸਾ ਦਿੱਤਾ। ਵਿੱਤ ਮੰਤਰੀ ਨੇ ਅੱਗੇ ਕਿਹਾ ਕਿ ਸਰਕਾਰ ਜੋ ਉਪਾਅ ਕਰ ਰਹੀ ਹੈ, ਉਨ੍ਹਾਂ ਵਿੱਚ ਮੈਡੀਕਲ ਆਕਸੀਜਨ ਦੀ ਦਰਾਮਦ, ਆਕਸੀਜਨ ਭਰਨ ਵਾਲੇ ਸਟੇਸ਼ਨਾਂ ਦਾ 24 ਘੰਟੇ ਕੰਮ ਕਰਨਾ ਅਤੇ ਨਾਈਟ੍ਰੋਜਨ ਅਤੇ ਆਰਗਨ ਲਈ ਵਰਤੇ ਜਾਣ ਵਾਲੇ ਕੰਟੇਨਰਾਂ ਨੂੰ ਆਕਸੀਜਨ ਲਈ ਵਰਤਿਆ ਜਾ ਸਕਦਾ ਹੈ।
ਵਿੱਤ ਮੰਤਰੀ ਨੇ ਹਰ ਮਹੀਨੇ 36 ਲੱਖ ਵਾਇਲਾਂ ਤੋਂ 78 ਲੱਖ ਵਾਇਲਾਂ ਪ੍ਰਤੀ ਮਹੀਨਾ ਵਧਾਉਣ ਵਿੱਚ ਸਹਾਇਤਾ ਕਰਨ ਲਈ ਸਰਕਾਰੀ ਪਹਿਲਕਦਮੀਆਂ ਦਾ ਵੇਰਵਾ ਵੀ ਦਿੱਤਾ। ਉਨ੍ਹਾਂ ਕਿਹਾ, ਇਨ੍ਹਾਂ ਉਪਾਵਾਂ ਵਿੱਚੋਂ ਕੁਝ ਨਵੀਆਂ ਸਮਰੱਥਾਵਾਂ ਲਈ ਤੇਜ਼ੀ ਨਾਲ ਪ੍ਰਵਾਨਗੀ, ਨਿਰਯਾਤ ਨੂੰ ਰੋਕਣਾ, ਏਪੀਆਈ ਦੇ ਨਿਰਯਾਤ ਨੂੰ ਰੋਕਣਾ ਅਤੇ ਇਸ ਜੀਵਨ ਬਚਾਉਣ ਵਾਲੀ ਦਵਾਈ ਦੇ ਨਿਰਮਾਣ ਵਿੱਚ ਵਰਤੇ ਜਾਂਦੇ ਫਾਰਮੂਲੇ ਸ਼ਾਮਲ ਹਨ, ਅਤੇ ਵਿਸ਼ੇਸ਼ ਆਰਥਿਕ ਜ਼ੋਨਾਂ ਵਿੱਚ ਸਥਿਤ ਈਓਯੂ ਅਤੇ ਨਿਰਮਾਤਾਵਾਂ ਨੂੰ ਵੀ ਘਰੇਲੂ ਬਜ਼ਾਰ ਵਿੱਚ ਵੇਚਣ ਦੀ ਆਗਿਆ ਦਿੰਦੀ ਹੈ।
ਗੱਲਬਾਤ ਦੌਰਾਨ, ਸੀਆਈਆਈ ਦੇ ਮੈਂਬਰਾਂ ਨੇ ਰੈਮਡੇਸਿਵਿਰ ਬਣਾਉਣ ਬਾਰੇ ਵਿੱਤ ਮੰਤਰੀ ਨੂੰ ਦੱਸਿਆ ਕਿ ਉਹ ਦਰਅਸਲ ਪ੍ਰਤੀ ਮਹੀਨਾ 78 ਲੱਖ ਵਾਇਲਾਂ ਦੇ ਟੀਚੇ ਨੂੰ ਪਾਰ ਕਰਨ ਅਤੇ ਪ੍ਰਤੀ ਮਹੀਨਾ 1 ਕਰੋੜ ਵਾਇਲਾਂ ਦਾ ਉਤਪਾਦਨ ਕਰਨ ਦਾ ਟੀਚਾ ਰੱਖ ਰਹੇ ਹਨ।
ਟੀਕਾਕਰਨ ਬਾਰੇ ਤਾਜ਼ਾ ਐਲਾਨ ਬਾਰੇ ਗੱਲ ਕਰਦਿਆਂ ਵਿੱਤ ਮੰਤਰੀ ਨੇ ਕਿਹਾ ਕਿ ਸੀਆਈਆਈ ਦਾ ਸਾਰੇ ਬਾਲਗਾਂ ਲਈ ਟੀਕਾਕਰਨ ਖੋਲ੍ਹਣ ਦੇ ਸੁਝਾਅ, ਉਦਯੋਗ ਨੂੰ ਆਪਣੇ ਕਰਮਚਾਰੀਆਂ ਅਤੇ ਉਨ੍ਹਾਂ ਦੇ ਪਰਿਵਾਰਾਂ ਨੂੰ ਟੀਕਾ ਲਗਾਉਣ ਅਤੇ ਟੀਕੇ ਦੀ ਦਰਾਮਦ ਦੀ ਆਗਿਆ ਦੇਣ ਬਾਰੇ ਨੀਤੀਆਂ ਵਿੱਚ ਪ੍ਰਵਾਨ ਕਰ ਲਿਆ ਗਿਆ ਹੈ। ਸਰਕਾਰ ਨੇ ਸਮਰੱਥਾ ਵਧਾਉਣ ਵਿੱਚ ਮਦਦ ਕਰਨ ਲਈ ਸੀਰਮ ਇੰਸਟੀਚਿਊਟ ਆਫ਼ ਇੰਡੀਆ ਅਤੇ ਭਾਰਤ ਬਾਇਓ ਟੈਕ ਨੂੰ 4,600 ਕਰੋੜ ਰੁਪਏ ਦੀ ਅਗਾਊਂ ਅਦਾਇਗੀ ਨੂੰ ਵੀ ਪ੍ਰਵਾਨਗੀ ਦੇ ਦਿੱਤੀ ਹੈ।
ਵਿੱਤ ਮੰਤਰੀ ਨੇ ਆਰਥਿਕਤਾ 'ਤੇ ਪੈਣ ਵਾਲੇ ਪ੍ਰਭਾਵ ਨੂੰ ਘੱਟ ਕਰਨ ਬਾਰੇ ਸੀਆਈਆਈ ਦੇ ਸੁਝਾਵਾਂ ਦੇ ਸਵਾਗਤ ਦੇ ਨਾਲ-ਨਾਲ, ਇਸ ਦੀ ਪੜਚੋਲ ਕਰਨ ਦਾ ਭਰੋਸਾ ਦਿੱਤਾ।
ਇਸ ਤੋਂ ਪਹਿਲਾਂ, ਸ਼੍ਰੀ ਉਦੈ ਕੋਟਕ, ਪ੍ਰਧਾਨ ਸੀਆਈਆਈ ਅਤੇ ਮੈਨੇਜਿੰਗ ਡਾਇਰੈਕਟਰ ਅਤੇ ਸੀਈਓ, ਕੋਟਕ ਮਹਿੰਦਰਾ ਬੈਂਕ ਲਿਮਟਿਡ ਨੇ ਆਪਣੀ ਉਦਘਾਟਨੀ ਟਿੱਪਣੀ ਵਿੱਚ ਪਿਛਲੇ 72 ਘੰਟਿਆਂ ਵਿੱਚ ਕੋਵਿਡ -19 ਮਹਾਮਾਰੀ ਨਾਲ ਨਜਿੱਠਣ ਲਈ ਸਰਕਾਰ ਦੀ ਨੀਤੀਗਤ ਕਾਰਵਾਈ ਦੀ ਗਤੀ ਦੀ ਸ਼ਲਾਘਾ ਕੀਤੀ। ਸ੍ਰੀ ਕੋਟਕ ਨੇ ਟੀਕਾਕਰਨ ਦੀ ਮਹੱਤਤਾ ਅਤੇ ਇਸ ਨੂੰ ਵਧਾਉਣ ਲਈ ਯਤਨ ਕਰਨ ‘ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਤੁਰੰਤ ਮਿਆਦ ਵਿੱਚ ਆਕਸੀਜਨ, ਦਵਾਈਆਂ ਅਤੇ ਬੈੱਡਾਂ ਦੀ ਢੁਕਵੀਂ ਸਪਲਾਈ ਨੂੰ ਯਕੀਨੀ ਬਣਾਉਣ 'ਤੇ ਜ਼ੋਰ ਦਿੱਤਾ।
ਦਰਮਿਆਨੀ ਮਿਆਦ ਦੌਰਾਨ, ਉਨ੍ਹਾਂ ਪਰਿਵਰਤਨ ਦੀ ਪਛਾਣ ਕਰਨ ਅਤੇ ਉਨ੍ਹਾਂ ਨਾਲ ਨਜਿੱਠਣ ਲਈ ਅਤੇ ਟੀਕਿਆਂ ਨੂੰ ਅਪਗ੍ਰੇਡ ਕਰਨ ਲਈ ਖੋਜ ਨੂੰ ਵਧਾਉਣ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਭਵਿੱਖ ਦੀਆਂ ਕੋਈ ਵੀ ਲਹਿਰਾਂ ਦੇ ਹੱਲ ਲਈ ਸਪਲਾਈ ਅਤੇ ਮੈਡੀਕਲ ਬੁਨਿਆਦੀ ਢਾਂਚੇ ਦੇ ਲਿਹਾਜ਼ ਨਾਲ ਭਾਰਤ ਦੀ ਸਮਰੱਥਾ ਬਣਾਉਣ ਦਾ ਸੁਝਾਅ ਵੀ ਦਿੱਤਾ।
ਜਹਾਜ਼ਰਾਨੀ ਮੰਤਰਾਲਾ
ਪਾਰਾਦੀਪ ਪੋਰਟ ਸਪੋਰਟਸ ਕੌਂਸਲ ਦੁਆਰਾ ਸਪੋਰਟਸ ਟ੍ਰੇਨੀਜ਼ ਦੀ ਚੋਣ ਕੀਤੀ ਗਈ
ਮੇਜਰ ਪੋਰਟ ਸਪੋਰਟਸ ਕੰਟਰੋਲ ਬੋਰਡ ਦੀ ਸਪੋਰਟਸ ਟ੍ਰੇਨੀਜ਼ ਯੋਜਨਾ ਦੇ ਤਹਿਤ ਪਾਰਾਦੀਪ ਪੋਰਟ ਸਪੋਰਟਸ ਕੌਂਸਲ ਨੇ 9 ਸਤੰਬਰ ਤੋਂ 10 ਸਤੰਬਰ 2021 ਤੱਕ ਪਾਰਾਦੀਪ ਪੋਰਟ ਦੇ ਗੋਪਾਬੰਧੁ ਸਟੇਡੀਅਮ ਵਿੱਚ ਵਾਲੀਬਾਲ, ਕ੍ਰਿਕੇਟ, ਫੁੱਟਬਾਲ ਅਤੇ ਐਥਲੇਟਿਕ ਜਿਹੀਆਂ ਵੱਖ-ਵੱਖ ਸ਼੍ਰੇਣੀਆਂ ਵਿੱਚ ਖੇਡ ਟ੍ਰੇਨੀਜ਼ ਦੀ ਚੋਣ ਕੀਤੀ। ਇਸ ਚੋਣ ਪ੍ਰੀਖਿਆ ਵਿੱਚ ਉਪਰੋਕਤ ਸ਼੍ਰੇਣੀਆਂ ਦੇ 369 ਪ੍ਰਤੀਭਾਗੀਆਂ ਨੇ ਹਿੱਸਾ ਲਿਆ। ਉਪਰੋਕਤ ਸ਼੍ਰੇਣੀਆਂ ਦੇ ਚੋਣ ਖਿਡਾਰੀ ਪਾਰਾਦੀਪ ਪੋਰਟ ਸਪੋਰਟਸ ਕੌਂਸਲ ਦੇ ਤਹਿਤ 3 ਸਾਲ ਲਈ ਟ੍ਰੇਨਿੰਗ ਦੌਰ ਵਿੱਚੋਂ ਨਿਕਲਣਗੇ।
ਚੋਣ ਪ੍ਰਕਿਰਿਆ ਸੀਨੀਅਰ ਅਧਿਕਾਰੀਆਂ, ਖੇਡ ਕੋਚਾਂ ਅਤੇ ਉਡੀਸ਼ਾ ਕ੍ਰਿਕੇਟ ਸੰਘ ਦੇ ਪ੍ਰਤੀਨਿਧੀ ਦੀ ਇੱਕ ਕਮੇਟੀ ਦੁਆਰਾ ਆਯੋਜਿਤ ਕੀਤੀ ਗਈ ਸੀ। ਪੂਰੀ ਚੋਣ ਪ੍ਰਕਿਰਿਆ ਦਾ ਸੰਚਾਲਨ ਸਰਕਾਰ ਦੁਆਰਾ ਨਿਰਧਾਰਿਤ ਕੋਵਿਡ ਦਿਸ਼ਾ-ਨਿਰਦੇਸ਼ਾਂ ਦਾ ਪਾਲਣ ਕੀਤਾ ਗਿਆ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਸਾਮ ’ਚ ਤੇਲ ਦਾ ਖੂਹ ਫਟਣ ਤੇ ਅੱਗ ਲਗਣ ਦੀ ਸਥਿਤੀ ਦੀ ਸਮੀਖਿਆ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਅਸਾਮ ਦੇ ਤਿਨਸੁਕੀਆ ਜ਼ਿਲ੍ਹੇ ’ਚ ਸਥਿਤ ‘ਆਇਲ ਇੰਡੀਆ ਲਿਮਿਟਿਡ’ ਦੇ ਤੇਲ ਖੂਹ ਨੰਬਰ ਬਾਗ਼ਜਨ–5 ਦੇ ਫਟਣ ਤੇ ਅੱਗ ਲਗਣ ਕਾਰਨ ਪੈਦਾ ਹੋਈ ਸਥਿਤੀ ਦੀ ਸਮੀਖਿਆ ਕੀਤੀ।
ਸਮੀਖਿਆ ਬੈਠਕ ਵਿੱਚ ਹੋਰਨਾਂ ਤੋਂ ਇਲਾਵਾ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ, ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ, ਅਸਾਮ ਦੇ ਮੁੱਖ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਵੀ ਮੌਜੂਦ ਸਨ।
ਬੇਕਾਬੂ ਗੈਸ 27 ਮਈ, 2020 ਨੂੰ ਇਸ ਖੂਹ ਵਿੱਚੋਂ ਲੀਕ ਹੋਣੀ ਸ਼ੁਰੂ ਹੋਈ ਸੀ। ਉਸ ਤੋਂ ਬਾਅਦ ਜਦੋਂ ਉਸ ਲੀਕੇਜ ’ਤੇ ਕਾਬੂ ਪਾਉਣ ਦੀਆਂ ਤਿਆਰੀਆਂ ਕੀਤੀਆਂ ਜਾ ਰਹੀਆਂ ਸਨ, ਤਾਂ 9 ਜੂਨ, 2020 ਨੂੰ ਖੂਹ ਨੂੰ ਅੱਗ ਲਗ ਗਈ। ਆਲੇ–ਦੁਆਲੇ ਦੇ ਇਲਾਕਿਆਂ ਵਿੱਚ ਰਹਿੰਦੇ ਪਰਿਵਾਰਾਂ ਨੂੰ ਉੱਥੋਂ ਤਬਦੀਲ ਕਰ ਕੇ ਆਇਲ ਇੰਡੀਆ ਲਿਮਿਟਿਡ ਦੇ ਤਾਲਮੇਲ ਨਾਲ ਰਾਜ ਸਰਕਾਰ ਵੱਲੋਂ ਕਾਇਮ ਕੀਤੇ ਰਾਹਤ ਕੈਂਪਾਂ ਵਿੱਚ ਭੇਜ ਦਿੱਤਾ ਗਿਆ ਸੀ। ਲਗਭਗ 9,000 ਵਿਅਕਤੀ ਇਨ੍ਹਾਂ ਰਾਹਤ ਕੈਂਪਾਂ ਵਿੱਚ ਰਹਿ ਰਹੇ ਹਨ। ਜ਼ਿਲ੍ਹਾ ਪ੍ਰਸ਼ਾਸਨ ਨੇ ਸ਼ਨਾਖ਼ਤ ਕੀਤੇ 1,610 ਪਰਿਵਾਰਾਂ ਲਈ 30,000 ਰੁਪਏ ਹਰੇਕ ਨੂੰ ਤੁਰੰਤ ਰਾਹਤ ਵਜੋਂ ਦਿੱਤੇ ਹਨ।
ਪ੍ਰਧਾਨ ਮੰਤਰੀ ਨੇ ਅਸਾਮ ਦੇ ਮੁੱਖ ਮੰਤਰੀ ਰਾਹੀਂ ਅਸਾਮ ਦੀ ਜਨਤਾ ਨੂੰ ਭਰੋਸਾ ਦਿਵਾਇਆ ਕਿ ਭਾਰਤ ਸਰਕਾਰ ਪ੍ਰਭਾਵਿਤ ਪਰਿਵਾਰਾਂ ਨੂੰ ਮਦਦ ਤੇ ਰਾਹਤ ਮੁਹੱਈਆ ਕਰਵਾਉਣ ਤੇ ਉਨ੍ਹਾਂ ਦੇ ਮੁੜ–ਵਸੇਬੇ ਲਈ ਪੂਰੀ ਤਰ੍ਹਾਂ ਪ੍ਰਤੀਬੱਧ ਹੈ ਅਤੇ ਇਸ ਮੰਦਭਾਗੀ ਘਟਨਾ ਕਾਰਨ ਪੈਦਾ ਹੋਈ ਇਸ ਔਖੀ ਸਥਿਤੀ ਵਿੱਚ ਰਾਜ ਸਰਕਾਰ ਨਾਲ ਖੜ੍ਹੀ ਹੈ। ਉਨ੍ਹਾਂ ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਮੰਤਰਾਲੇ ਨੂੰ ਇਹ ਹਿਦਾਇਤ ਵੀ ਦਿੱਤੀ ਕਿ ਇਸ ਘਟਨਾ ਦਾ ਅਧਿਐਨ ਕਰ ਕੇ ਉਸ ਨੂੰ ਦਸਤਾਵੇਜ਼ੀ ਰੂਪ ਦਿੱਤਾ ਜਾਣਾ ਚਾਹੀਦਾ ਹੈ, ਤਾਂ ਜੋ ਭਵਿੱਖ ਲਈ ਕੁਝ ਲਾਹੇਵੰਦ ਸਬਕ ਮਿਲ ਸਕੇ। ਭਵਿੱਖ ਵਿੱਚ ਅਜਿਹੀਆਂ ਦੁਰਘਟਨਾਵਾਂ ਤੋਂ ਬਚਾਅ ਲਈ ਸਾਡੀਆਂ ਆਪਣੀਆਂ ਜਥੇਬੰਦੀਆਂ ਵਿੱਚ ਹੋਰ ਸਮਰੱਥਾਵਾਂ ਤੇ ਮੁਹਾਰਤ ਨੂੰ ਵਿਕਸਿਤ ਕੀਤਾ ਜਾਣਾ ਚਾਹੀਦਾ ਹੈ ਤੇ ਅਜਿਹੀਆਂ ਆਫ਼ਤਾਂ ਨਾਲ ਤੁਰੰਤ ਨਿਪਟਿਆ ਜਾਣਾ ਚਾਹੀਦਾ ਹੈ।
ਸਮੀਖਿਆ ਬੈਠਕ ਦੌਰਾਨ ਇਹ ਸੂਚਿਤ ਕੀਤਾ ਗਿਆ ਕਿ ਭਾਰਤੀ ਤੇ ਵਿਦੇਸ਼ੀ ਮਾਹਿਰਾਂ ਦੀ ਮਦਦ ਨਾਲ ਖੂਹ ਵਿੱਚੋਂ ਗੈਸ ਨਿਕਲਣ ਉੱਤੇ ਕਾਬੂ ਪਾਉਣ ਤੇ ਉਸ ਨੂੰ ਬੰਦ ਕਰਨ ਲਈ ਇੱਕ ਵਿਸਤ੍ਰਿਤ ਯੋਜਨਾ ਤਿਆਰ ਕੀਤੀ ਗਈ ਹੈ। ਇਸ ਯੋਜਨਾ ਨੂੰ ਤਿਆਰ ਕੀਤੀ ਅਨੁਸੂਚੀ ਅਨੁਸਾਰ ਅਮਲੀ ਰੂਪ ਦਿੱਤਾ ਜਾ ਰਿਹਾ ਹੈ ਅਤੇ ਸਾਰੀਆਂ ਜ਼ਰੂਰੀ ਸੁਰੱਖਿਆ ਸਾਵਧਾਨੀਆਂ ਰੱਖਣ ਉਪਰੰਤ 7 ਜੁਲਾਈ, 2020 ਨੂੰ ਉਸ ਖੂਹ ਨੂੰ ਬੰਦ ਕੀਤਾ ਜਾਣਾ ਪ੍ਰਸਤਾਵਿਤ ਹੈ।
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਕੈਬਨਿਟ ਨੇ 2023-24 ਸੀਜ਼ਨ ਦੇ ਲਈ ਕੱਚੇ ਜੂਟ ਦੇ ਘੱਟੋ-ਘੱਟ ਸਮਰਥਨ ਮੁੱਲ  ਨੂੰ ਮਨਜ਼ੂਰੀ ਦਿੱਤੀ
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਾਲੀ ਆਰਥਿਕ ਮਾਮਲਿਆਂ ਬਾਰੇ ਕੈਬਨਿਟ ਕਮੇਟੀ ਨੇ 2023-24 ਸੀਜ਼ਨ ਦੇ ਲਈ ਕੱਚੇ ਜੂਟ ਦੇ ਘੱਟੋ-ਘੱਟ ਸਮਰਥਨ ਮੁੱਲ  ਨੂੰ ਆਪਣੀ ਮਨਜ਼ੂਰੀ ਦੇ ਦਿੱਤੀ ਹੈ। ਇਹ ਮਨਜ਼ੂਰੀ, ਖੇਤੀ ਲਾਗਤ ਅਤੇ ਕੀਮਤ ਆਯੋਗ  ਦੀਆਂ ਸਿਫ਼ਾਰਸ਼ਾਂ ’ਤੇ ਆਧਾਰਿਤ ਹੈ।
2023-24 ਸੀਜ਼ਨ ਦੇ ਲਈ ਕੱਚੇ ਜੂਟ  ਲਈ ਘੱਟੋ-ਘੱਟ ਸਮਰਥਨ ਮੁੱਲ 5,050 ਰੁਪਏ ਪ੍ਰਤੀ ਕੁਇੰਟਲ ਨਿਰਧਾਰਤ ਕੀਤਾ ਗਿਆ ਹੈ। ਇਹ ਉਤਪਾਦਨ ਦੀ ਆਲ ਇੰਡੀਆ ਵੇਟਿਡ ਔਸਤ ਲਾਗਤ ’ਤੇ 63.20 ਫੀਸਦੀ ਦੀ ਵਾਧੂ ਆਮਦਨ ਯਕੀਨੀ ਬਣਾਏਗਾ। 2023-24 ਸੀਜ਼ਨ ਦੇ ਲਈ ਕੱਚੇ ਜੂਟ ਲਈ ਐਲਾਨੀ ਐੱਮਐੱਸਪੀ, ਉਤਪਾਦਨ ਦੀ ਆਲ ਇੰਡੀਆ ਵੇਟਿਡ ਔਸਤ ਲਾਗਤ ਦੇ ਘੱਟੋ ਘੱਟ 1.5 ਗੁਣਾ ਦੇ ਪੱਧਰ ’ਤੇ ਐੱਮਐੱਸਪੀ ਤੈਅ ਕਰਨ ਦੇ ਸਿਧਾਂਤ ਨਾਲ ਮੇਲ ਖਾਂਦੀ ਹੈ, ਜਿਸਨੂੰ ਸਰਕਾਰ ਦੁਆਰਾ 2018-19 ਦੇ ਬਜਟ ਵਿੱਚ ਐਲਾਨਿਆ ਗਿਆ ਸੀ।
ਇਹ ਮੁਨਾਫ਼ੇ ਦੇ ਰੂਪ ਵਿੱਚ ਘੱਟੋ-ਘੱਟ 50 ਫੀਸਦੀ ਦਾ ਭਰੋਸਾ ਦਿੰਦਾ ਹੈ। ਇਹ ਜੂਟ ਉਤਪਾਦਕਾਂ ਨੂੰ ਬਿਹਤਰ ਮਿਹਨਤਾਨੇ ਨੂੰ ਯਕੀਨੀ ਬਣਾਉਣ ਅਤੇ ਗੁਣਵੱਤਾ ਵਾਲੇ ਜੂਟ ਫਾਈਬਰ ਨੂੰ ਪ੍ਰੋਤਸ਼ਾਹਿਤ ਕਰਨ ਦੀ ਦਿਸ਼ਾ ਵਿਭਿੰਨ ਮਹੱਤਵਪੂਰਨ ਅਤੇ ਪ੍ਰਗਤੀਸ਼ੀਲ ਕਦਮਾਂ ਵਿੱਚੋਂ ਇੱਕ ਹੈ।
ਜੂਟ ਕਾਰਪੋਰੇਸ਼ਨ ਆਵ੍ ਇੰਡੀਆ  ਮੁੱਲ ਸਮਰਥਨ ਸੰਚਾਲਨ ਕਰਨ ਦੇ ਲਈ ਕੇਂਦਰ ਸਰਕਾਰ ਦੀ ਨੋਡਲ ਏਜੰਸੀ ਵਜੋਂ ਕੰਮ ਕਰਨਾ ਜਾਰੀ ਰੱਖੇਗਾ ਅਤੇ ਇਸ ਤਰ੍ਹਾਂ ਦੇ ਸੰਚਾਲਨ ਵਿੱਚ ਹੋਣ ਵਾਲੇ ਨੁਕਸਾਨ, ਜੇਕਰ ਕੋਈ ਹੋਵੇ, ਤਾਂ ਕੇਂਦਰ ਸਰਕਾਰ ਦੁਆਰਾ ਇਸਦੀ ਪੂਰੀ ਭਰਪਾਈ ਕੀਤੀ ਜਾਵੇਗੀ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਜੰਮੂ ਵਿੱਚ ਨਿਰਯਾਤ ਪ੍ਰੋਤਸਾਹਨ ਕੇਂਦਰ ‘ਜੰਮੂ ਹਾਟ’ ਦਾ ਉਦਾਘਾਟਨ ਕੀਤਾ
ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, ਜੰਮੂ-ਕਸ਼ਮੀਰ ਦੇ ਸਰਬਪੱਖੀ ਵਿਕਾਸ ਲਈ 50 ਹਜ਼ਾਰ ਕਰੋੜ ਤੋਂ ਅਧਿਕ ਨਿਵੇਸ਼ ਆਉਣ ਦੀ ਉਮੀਦ
ਕੇਂਦਰੀ ਰਾਜ ਮੰਤਰੀ  ਵਿਗਿਆਨ ਅਤੇ ਟੈਕਨੋਲੋਜੀ ਰਾਜ ਮੰਤਰੀ  ਪ੍ਰਿਥਵੀ ਵਿਗਿਆਨ, ਐੱਮਓਐੱਸ ਪੀਐੱਮਓ, ਲੋਕ ਸ਼ਿਕਾਇਤਾਂ, ਪੈਂਸ਼ਨ , ਪਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਨੇ ਅੱਜ ਪ੍ਰਦਰਸ਼ਨੀ ਮੈਦਾਨ, ਜੰਮੂ ਵਿੱਚ ਨਿਰਯਾਤ ਪ੍ਰੋਤਸਾਹਨ ਕੇਂਦਰ ‘ਜੰਮੂ ਹਾਟ’ ਦਾ ਉਦਘਾਟਨ ਕੀਤਾ । ਉੱਦਮੀਆਂ, ਖਰੀਦਾਰਾਂ , ਵਿਕਰੇਤਾਵਾਂ ਅਤੇ ਨਿਰਯਾਤਕਾਂ ਲਈ ਇੱਕ ਮੰਚ ਵਣਜ ਹਫ਼ਤੇ ਦੇ ਮੌਕੇ ‘ਤੇ ਅੱਜ ‘ਜੰਮੂ ਹਾਟ’ ਦਾ ਉਦਘਾਟਨ ਕੀਤਾ ਗਿਆ।
ਉਦਘਾਟਨ ਦੇ ਦੌਰਾਨ ਪ੍ਰਰਦਸ਼ਨੀ ਵਿੱਚ ਹਿੱਸਾ ਲੈ ਰਹੇ ਪ੍ਰਤੀਭਾਗੀਆਂ ਨੂੰ ਸੰਬੋਧਿਤ ਕਰਦੇ ਹੋਏ ਡਾ . ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਜਦੋਂ ਭਾਰਤ ਆਜ਼ਾਦੀ ਦੇ 75 ਸਾਲ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਮਨਾ ਰਿਹਾ ਹੈ , ਤਾਂ ਅਗਲੇ 25 ਸਾਲ ਦੇਸ਼ ਦੇ ਵਿਕਾਸ ਅਤੇ ਪ੍ਰਗਤੀ ਲਈ ਮਹੱਤਵਪੂਰਣ ਹੋਣ ਜਾ ਰਹੇ ਹਨ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦ੍ਰਿਸ਼ਟੀਕੋਣ ਨੂੰ ਦੁਹਰਾਉਂਦੇ ਹੋਏ , ਡਾ . ਜਿਤੇਂਦਰ ਸਿੰਘ ਨੇ ਕਿਹਾ ਕਿ 2047 ਤੱਕ ਜਦੋਂ ਭਾਰਤ ਆਪਣੀ ਆਜ਼ਾਦੀ ਦੇ 100 ਸਾਲ ‘ਤੇ ਵਿਸ਼ਵ ਗੁਰੂ ਦੇ ਰੂਪ ਵਿੱਚ ਉਭਰੇਗਾ , ਇਹ ਪੂਰਬ , ਪੱਛਮੀ , ਉੱਤਰ ਪੂਰਬੀ ਅਤੇ ਦੱਖਣ ਤੋਂ ਮਿਲਕੇ ਇੱਕ ਪੂਰਣ ਭਾਰਤ ਹੋਵੇਗਾ , ਜਿਸ ਵਿਚੋਂ ਜੰਮੂ ਅਤੇ ਕਸ਼ਮੀਰ ਵੀ ਇੱਕ ਹਿੱਸਾ ਹੈ ਅਤੇ ਇਸ ਪ੍ਰਕਾਰ ਜੰਮੂ ਦੇ ਲੋਕਾਂ ਨੂੰ ਮਜ਼ਬੂਤ ਰਹਿਣਾ ਚਾਹੀਦਾ ਹੈ ਅਤੇ ਉਸ ਮਹੱਤਵਪੂਰਣ ਇਤਿਹਾਸਿਕ ਪਲ ਲਈ ਆਪਣੇ ਆਪ ਨੂੰ ਤਿਆਰ ਕਰਨਾ ਚਾਹੀਦਾ ਹੈ।
ਡਾ. ਜਿਤੇਂਦਰ ਸਿੰਘ ਨੇ ਅੱਗੇ ਕਿਹਾ ਕਿ 26 ਮਈ, 2014 ਨੂੰ ਪ੍ਰਧਾਨ ਮੰਤਰੀ ਦੇ ਰੂਪ ਵਿੱਚ ਸਹੁੰ ਲੈਣ ਦੇ ਤੁਰੰਤ ਬਾਅਦ , ਪ੍ਰਧਾਨ ਮੰਤਰੀ ਦੁਆਰਾ ਦਿੱਤਾ ਗਿਆ ਇੱਕ ਮੰਤਰ ਸੀ ‘ਨਿਊਨਤਮ ਸਰਕਾਰ- ਅਧਿਕਤਮ ਸ਼ਾਸਨ’ ਅਤੇ ਇਹ ਸਰਵਸਮਤੀ ਨਾਲ ਫ਼ੈਸਲਾ ਲਿਆ ਗਿਆ ਕਿ ਪਿਛਲੀਆਂ ਸਰਕਾਰਾਂ ਦੇ ਦੌਰ ਵਿੱਚ ਵਿਕਾਸ ਦੇ ਮਾਮਲੇ ਵਿੱਚ ਛੁਟੇ ਹੋਏ ਰਾਜਾਂ , ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਆਦਿ ਦਾ ਧਿਆਨ ਰੱਖਿਆ ਜਾਵੇਗਾ ਅਤੇ ਉਨ੍ਹਾਂ ਨੂੰ ਦੇਸ਼ ਦੇ ਹੋਰ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਸਮਾਨ ਬਣਾਉਣ ਲਈ ਹਰ ਕਦਮ ਚੁੱਕਿਆ ਜਾਵੇਗਾ ।
ਮੰਤਰੀ ਨੇ ਕਿਹਾ ਕਿ ਇਸ ਦਾ ਸਭ ਤੋਂ ਵਧੀਆ ਉਦਾਹਰਣ ਕੇਂਦਰ ਸਰਕਾਰ ਦੁਆਰਾ ਸ਼ੁਰੂ ਕੀਤਾ ਗਿਆ ਮਿਸ਼ਨ ਨੌਰਥ ਈਸਟ ਹੈ, ਜਿਸ ਦਾ ਉੱਤਰ ਪੂਰਬੀ ਵਿਕਾਸ ਮਾਡਲ ਪੂਰੇ ਦੇਸ਼ ਵਿੱਚ ਇੱਕ ਉਦਾਹਰਣ ਬਣ ਗਿਆ ਹੈ। ਇਸ ਸਰਕਾਰ ਦੁਆਰਾ ਉੱਤਰ ਪੂਰਬ ਦੇ ਅੰਦਰਲੇ ਇਲਾਕਿਆਂ ਨੂੰ ਹੁਣ ਦੇਸ਼ ਦੇ ਕੇਂਦਰੀ ਖੇਤਰ ਦੇ ਰੂਪ ਵਿੱਚ ਬਦਲ ਦਿੱਤਾ ਗਿਆ ਹੈ।
ਕੇਂਦਰ ਸ਼ਾਸਿਤ ਪ੍ਰਦੇਸ਼ ਜੰਮੂ - ਕਸ਼ਮੀਰ ਵਿੱਚ ਚੱਲ ਰਹੇ ਜਨ ਸੰਪਰਕ ਪ੍ਰੋਗਰਾਮ ‘ਤੇ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਪੀਐੱਮ ਸ਼੍ਰੀ ਨਰੇਂਦਰ ਮੋਦੀ ਦੇ ਦੂਜੇ ਕਾਰਜਕਾਲ ਦੀ ਸਹੁੰ ਲੈਣ ਦੇ ਬਾਅਦ , ਮਿਸ਼ਨ ਜੰਮੂ - ਕਸ਼ਮੀਰ ‘ਤੇ ਜ਼ੋਰ ਦਿੱਤਾ ਗਿਆ, ਜਿਨ੍ਹਾਂ ਵਿਚੋਂ ਇੱਕ ਮਹੱਤਵਪੂਰਣ ਕਦਮ ਕੇਂਦਰੀ ਮੰਤਰੀਆਂ ਨੂੰ ਜਨ ਸੰਪਰਕ ਪ੍ਰੋਗਰਾਮ ਵਿੱਚ ਵਿਆਪਕ ਰੂਪ ਨਾਲ ਸ਼ਾਮਿਲ ਕਰਨਾ ਸੀ ਜੋ ਇਨ੍ਹਾਂ ਦਿਨੀਂ ਵੱਡੇ ਪੈਮਾਨੇ ‘ਤੇ ਚੁੱਕਿਆ ਗਿਆ ਹੈ ।
ਜੰਮੂ-ਕਸ਼ਮੀਰ ਵਿੱਚ ਪਿਛਲੇ 2 ਵਰ੍ਹਿਆਂ ਦੀਆਂ ਉਪਲੱਬਧੀਆਂ ‘ਤੇ ਚਾਨਣਾ ਪਾਉਂਦੇ ਹੋਏ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸਾਰੇ ਕੇਂਦਰੀ ਕਾਨੂੰਨ ਹੁਣ ਜੰਮੂ - ਕਸ਼ਮੀਰ ਦੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ ‘ਤੇ ਲਾਗੂ ਹੁੰਦੇ ਹਨ , ਚਾਹੇ ਉਹ ਭ੍ਰਿਸ਼ਟਾਚਾਰ ਵਿਰੋਧੀ ਕਾਨੂੰਨ ਹੋਵੇ ਜਾਂ ਹੋਰ ਕਾਨੂੰਨ ਜੋ ਜੰਮੂ - ਕਸ਼ਮੀਰ ਨੂੰ ਭਾਰਤ ਦੀ ਮੁੱਖਧਾਰਾ ਵਿੱਚ ਲਿਆਉਣ ਲਈ ਕੀਤੇ ਗਏ ਸਨ । ਮੰਤਰੀ ਨੇ ਕਿਹਾ ਕਿ ਪਹਿਲਾਂ ਰਾਜ ਦਾ ਸ਼ਿਕਾਇਤ ਪੋਰਟਲ ਕਦੇ ਕੰਮ ਨਹੀਂ ਕਰਦਾ ਸੀ , ਉਸ ਨੂੰ ਹੁਣ ਸੀਜੀਆਰਏਐੱਮਐੱਸ ਨਾਲ ਜੋੜ ਦਿੱਤਾ ਗਿਆ ਹੈ ਤਾਂਕਿ ਲੋਕਾਂ ਦੀਆਂ ਸ਼ਿਕਾਇਤਾਂ ਦਾ ਸਮੇਂ ‘ਤੇ ਛੁਟਕਾਰਾ ਕੀਤਾ ਜਾ ਸਕੇ । ਮੰਤਰੀ ਨੇ ਇਹ ਵੀ ਕਿਹਾ ਕਿ ਹੁਣ ਜੰਮੂ-ਕਸ਼ਮੀਰ ਵਿੱਚ 50 ਹਜ਼ਾਰ ਕਰੋੜ ਤੋਂ ਅਧਿਕ ਦੇ ਨਿਵੇਸ਼ ਆਉਣ ਦੀ ਉਂਮੀਦ ਹੈ ਜੋ ਆਉਣ ਵਾਲੇ ਸਾਲਾਂ ਵਿੱਚ ਕੇਂਦਰ ਸ਼ਾਸਿਤ ਪ੍ਰਦੇਸ਼ ਵਿੱਚ ਵਿਕਾਸ ਦੀ ਰਫਤਾਰ ਨੂੰ ਤੇਜ ਕਰਨ ਦਾ ਕੰਮ ਕਰੇਗਾ।
<><><><><>
ਐੱਸਐੱਨਸੀ/ਐੱਮਏ/ਆਰਆਰ
(Visitor Counter : 106
ਰਸਾਇਣ ਤੇ ਖਾਦ ਮੰਤਰਾਲਾ
ਫਰਟੀਲਾਈਜ਼ਰਜ਼ ਐਂਡ ਕੈਮੀਕਲਜ਼ ਟਰੈਵਨਕੋਰ ਲਿਮਟਿਡ  ਨੇ ਜੁਲਾਈ 2020 ਦੌਰਾਨ 24016 ਮੀਟਰਕ ਟਨ ਖਾਦ ਦਾ ਰਿਕਾਰਡ ਉਤਪਾਦਨ ਕੀਤਾ ।
ਰਸਾਇਣ ਅਤੇ ਖਾਦ ਮੰਤਰਾਲੇ ਅਧੀਨ ਇਕ ਜਨਤਕ ਖੇਤਰ ਦੀ ਅੰਡਰਟੇਕਿੰਗ  'ਫਰਟੀਲਾਈਜ਼ਰਜ਼ ਐਂਡ ਕੈਮੀਕਲਜ਼ ਟਰੈਵਨਕੋਰ ਲਿਮਟਿਡ  ਤਬਦੀਲੀ ਕਮਾਲ ਦੀ ਰਾਹ'ਤੇ ਹੈ । ਸਿਰਫ ਇਹ ਹੀ ਨਹੀਂ, ਫੈਕਟਰੀ ਨੇ ਸਾਲ ਦੇ ਦੌਰਾਨ ਉਤਪਾਦਨ ਅਤੇ ਵਿਕਰੀ ਵਿੱਚ ਰਿਕਾਰਡ ਤੋੜ ਪ੍ਰਦਰਸ਼ਨ ਕੀਤਾ ਹੈ ।
ਐਫ.ਏ.ਸੀ.ਟੀ./'ਫੈਕਟ' ਦੇ ਬਿਆਨ ਦੇ ਅਨੁਸਾਰ, ਕੰਪਨੀ ਨੇ ਜੁਲਾਈ 2020 ਦੌਰਾਨ 'ਅਮੋਨੀਅਮ ਸਲਫੇਟ' ਦਾ ਸਭ ਤੋਂ ਵੱਧ ਮਾਸਿਕ ਉਤਪਾਦਨ  ਪੈਦਾ ਕੀਤਾ ਹੈ, ਜੋ ਜਨਵਰੀ 2020 ਵਿਚ ਪ੍ਰਾਪਤ ਕੀਤੇ 23811 ਮੀਟ੍ਰਿਕ ਦੇ ਪਿਛਲੇ ਸਰਬੋਤਮ ਉਤਪਾਦਨ ਪੱਧਰ ਨਾਲੋਂ ਵੀ ਉੱਚਾ ਹੈ ।
ਐਫ.ਏ.ਸੀ.ਟੀ./'ਫੈਕਟ' ਮੁੱਖ ਤੌਰ 'ਤੇ ਦੱਖਣੀ ਭਾਰਤੀ ਮਾਰਕੀਟ ਲਈ ਦੋ ਖਾਦ ਉਤਪਾਦਾਂ ਦਾ ਉਤਪਾਦਨ ਐਨਪੀ 20: 20: 0: 13  ਅਤੇ ਅਮੋਨੀਅਮ ਸਲਫੇਟ
ਤਿਆਰ ਕਰ ਰਿਹਾ ਹੈ ।
ਕੰਪਨੀ ਨੇ ਕੋਵਿਡ ਦੇ ਸਮੇਂ ਦੌਰਾਨ ਸੁਰੱਖਿਅਤ ਸੰਚਾਲਨ ਨੂੰ ਯਕੀਨੀ ਬਣਾਉਣ ਲਈ ਆਪਣੇ ਓਪਰੇਟਿੰਗ ਪ੍ਰੋਗਰਾਮ, ਕੱਚੇ ਮਾਲ ਦੀ ਯੋਜਨਾਬੰਦੀ, ਲੌਜਿਸਟਿਕਸ ਅਤੇ ਉਤਪਾਦਾਂ ਦੀ ਆਵਾਜਾਈ ਵਿਚ ਅਨੁਕੂਲਤਾ ਲਾਗੂ ਕਰਕੇ ਆਪਣੇ ਖਾਦ ਉਤਪਾਦਨ ਨੂੰ ਅਨੁਕੂਲ ਜਾਂ ਸੁਧਾਰ ਸਕਦੀ ਹੈ ।
ਆਰ ਸੀ ਜੇ / ਆਰ ਕੇ ਐਮ
(Visitor Counter : 104
ਵਿੱਤ ਮੰਤਰਾਲਾ
ਇਨਕਮ ਟੈਕਸ ਵਿਭਾਗ ਨੇ ਜੰਮੂ ਕਸ਼ਮੀਰ ਵਿਚ ਤਲਾਸ਼ੀਆਂ ਲਈਆਂ
ਇਨਕਮ ਟੈਕਸ ਵਿਭਾਗ ਨੇ ਲੇਹ ਵਿੱਚ ਨਿਰਮਾਣ ਅਧੀਨ ਇਕ ਹੋਰ ਹੋਟਲ ਸਮੇਤ ਇੱਕ ਮਸ਼ਹੂਰ ਹੋਟਲ ਚੇਨ ਦੇ ਮਾਲਕ ਦੇ ਸ੍ਰੀਨਗਰ, ਗੁਲਮਰਗ, ਸੋਨਮਰਗ ਅਤੇ ਪਹਿਲਗਾਂਮ ਵਿਚ ਹੋਟਲਾਂ ਦੀ ਤਲਾਸ਼ੀ ਅਤੇ ਜ਼ਬਤੀ ਅਪਰੇਸ਼ਨ ਚਲਾਇਆ । ਇਸ ਜਾਂਚ ਦੌਰਾਨ ਅਚੱਲ ਜਾਇਦਾਦ ਵਿਚ ਨਿਵੇਸ਼ ਸੰਬੰਧੀ ਸਬੂਤ ਭਰੀ ਸਮੱਗਰੀ ਅਤੇ ਕਾਗਜ਼ਾਤ ਮਿਲੇ ਹਨ ਜਿਹਨਾ ਬਾਰੇ ਕੋਈ ਜਾਣਕਾਰੀ ਨਹੀ ਹੈ ਅਤੇ ਹੋਟਲ ਨਿਰਮਾਣ ਅਤੇ ਰਿਹਾਇਸ਼ਾਂ ਤੇ ਪਿਛਲੇ 6 ਸਾਲਾਂ ਵਿਚ 25 ਕਰੋੜ ਦੀ ਰਾਸ਼ੀ ਖਰਚ ਕੀਤੀ ਗਈ ਸੀ ਜਦ ਕਿ ਉਸ ਨੇ 2014-15 ਤੋਂ ਲੈ ਕੇ ਹੁਣ ਤੱਕ ਕੋਈ ਟੈਕਸ ਨਹੀਂ ਭਰਿਆ । ਲਗਭਗ ਇਹ ਸਾਰੇ ਨਿਵੇਸ਼ ਨਕਦ ਅਤੇ ਆਮਦਨੀ ਦੇ ਜਾਣੇ ਸਰੋਤਾਂ ਤੋਂ ਬਾਹਰ ਹਨ । ਤਲਾਸ਼ੀ ਮੁਹਿੰਮ ਦੇ ਦੌਰਾਨ ਅਸੁਰੱਖਿਅਤ ਕਰਜਿਆਂ ਦੀ ਪ੍ਰਾਪਤੀ 25 ਕਰੋੜ ਰੁਪਏ ਪਿਛਲੇ ਦੋਹਾਂ ਸਾਲਾਂ ਵਿੱਚ ਬਿਨਾ ਕਿਸੇ ਸਾਧਨ ਤੋਂ ਮਿਲੇ ਹਨ । ਇਹ ਸਾਰੇ ਕਰਜੇ ਅਸਲ ਵਿੱਚ ਸਹੀ ਨਹੀਂ ਲਗਦੇ ਕਿਉਂਕਿ ਪਹਿਲਾਂ ਹੀ ਏਹ ਸ਼ੱਕੀ ਤੇ ਨਾਭਰੋਸੇਯੋਗ ਵਿਅਕਤੀਆਂ ਵਲੋਂ ਦਿੱਤੇ ਗਏ ਹਨ । ਭਾਲ ਦੌਰਾਨ ਇਹ ਵੀ ਪਾਇਆ ਗਿਆ ਕਿ ਇਸ ਦੇ ਬੱਚੇ ਅਮਰੀਕਾ ਵਿੱਚ ਪੜਾਈ ਕਰ ਰਹੇ ਹਨ ਜਿਹਨਾ ਦੀ ਪੜਾਈ ਤੇ ਲਗਭਗ 25 ਲਖ ਰੁਪਏ ਪ੍ਰਤੀ ਸਾਲ ਖਰਚਾ ਆਉਂਦਾ ਹੈ । ਅਮਰੀਕਾ ਵਿਚ ਪੜਾਈ ਤੇ ਕੀਤਾ ਗਿਆ ਖਰਚਾ ਵੀ ਸਹੀ ਨਹੀਂ ਲਗ ਰਿਹਾ ਕਿਉਂਕਿ ਇਸ ਦੇ ਸਰੋਤਾਂ ਬਾਰੇ ਕੋਈ ਜਾਣਕਾਰੀ ਨਹੀ ਹੈ ਇਸ ਤੋਂ ਇਲਾਵਾ ਇਹ ਅਸੈਸੀ ਆਪਣੀ ਮਾਤਾ ਦੇ ਨਾਲ ਇਕ ਟਰੱਸਟ ਬਣਾ ਕੇ ਬੀ.ਐਡ ਕਾਲਜ ਚਲਾ ਰਿਹਾ ਹੈ ਟਰੱਸਟ ਦਾ ਪੰਜੀਕਰਣ ਨਹੀਂ ਹੋਇਆ ਤੇ ਇਸ ਟਰੱਸਟ ਵਲੋਂ ਕੋਈ ਆਮਦਨ ਰਿਟਰਨ ਵੀ ਨਹੀਂ ਭਰੀ ਗਈ ਭਾਵੇਂ ਕਿ ਇਸ ਦੀ ਟੈਕਸ ਦੇਣ ਵਾਲੇ ਆਮਦਨ ਕਾਫੀ ਹੈ । ਅਸੈਸੀ ਨੇ ਇਹ ਵੀ ਮੰਨਿਆ ਕਿ ਉਸ ਨੇ ਆਪਣੇ ਰਿਹਾਇਸ਼ੀ ਘਰ ਦੀ ਰੈਨੋਵੇਸ਼ਨ ਤੇ 40 ਲੱਖ ਰੁਪਿਆ ਖਰਚ ਕੀਤਾ ਹੈ ।
ਜਾਂਚ ਦੌਰਾਨ ਇਕ ਬੈਂਕ ਲਾਕਰ ਵੀ ਮਿਲਿਆ ਜਿਸ ਨੂੰ ਪਾਬੰਦੀ ਹੇਠ ਰੱਖਿਆ ਗਿਆ ਹੈ ।
ਵਿਭਾਗ ਨੇ ਸ੍ਰੀਨਗਰ ਦੇ ਇਕ ਮਸ਼ਹੂਰ ਹੀਰਾ ਵਪਾਰੀ ਦੀ ਵੀ ਤਲਾਸ਼ੀ ਲਈ ਹੈ । ਤਲਾਸ਼ੀ ਦੌਰਾਨ ਇਹ ਪਤਾ ਲੱਗਾ ਕਿ ਹੀਰਾ ਕਾਰੋਬਾਰੀ ਨੇ ਇਸ ਸੰਬੰਧ ਵਿੱਚ ਆਪਣੀਆਂ ਖਾਤਾ ਕਿਤਾਬਾਂ ਨਹੀਂ ਬਣਾਈਆਂ ਬੇਸ਼ੱਕ ਪਹਿਲਾਂ ਵਾਲੇ ਸਾਲਾਂ ਵਿਚ ਉਸ ਦੀ ਟਰਨ ਓਵਰ ਦੋ ਕਰੋੜ ਤੋਂ 10 ਕਰੋੜ ਦੀ ਹੈ । ਜਾਂਚ ਦੌਰਾਨ ਇਕ ਅਨਡਿਕਲੇਅਰਡ ਬੈਂਕ ਖਾਤਾ ਜੋ ਇਸ ਅਸੈਸੀ ਵਲੋਂ ਚਲਾਇਆ ਜਾ ਰਿਹਾ ਸੀ ਤੇ ਜਿਸ ਵਿਚ ਕਰੋੜਾਂ ਰੁਪਏ ਜਮਾਂ ਸਨ ਵੀ ਮਿਲਿਆ ਅਤੇ ਜਿਸ ਤੇ ਕੋਈ ਟੈਕਸ ਨਹੀਂ ਦਿੱਤਾ ਗਿਆ ।ਉਸ ਨੇ ਵਿੱਤੀ ਸਾਲ 2015-16 ਵਿਚ ਸ੍ਰੀਨਗਰ ਵਿਚ 1.90 ਕਰੋੜ ਮੁੱਲ ਦੀ ਅਚੱਲ ਜਾਇਦਾਦ ਵੀ ਵੇਚੀ ਹੈ ਇਸ ਤੇ ਵੀ ਕੈਪੀਟਲ ਗੇਨ ਟੈਕਸ ਨਹੀਂ ਦਿੱਤਾ ਗਿਆ I ਇਸ ਭਾਲ ਦੌਰਾਨ ਕੁਝ ਕਾਗਜਾਤ ਮਿਲੇ ਹਨ ਜਿਹਨਾ ਵਿਚ ਸਾਲ 2019 ਅਤੇ 20 ਦੌਰਾਨ ਇਕ ਦੁਕਾਨ ਦੀ ਪਗੜੀ 16 ਲੱਖ ਰੁਪਏ ਨਕਦ ਲਈ ਗਈ ਹੈ । ਇਹ ਟਰਾਂਜੈਕਸ਼ਨ ਵੀ ਇਨਕਮ ਟੈਕਸ ਐਕਟ 1961 ਦੇ ਸੈਕਸ਼ਨ 269 ਐਸ.ਐਸ. ਦੇ ਨਿਯਮਾਂ ਦੀ ਉਲੰਘਣਾ ਹੈ ।16 ਲੱਖ ਰੁਪਏ ਦਾ ਸੱਚ ਲੈਣ ਵਾਲੇ ਤੇ ਦੇਣ ਵਾਲੇ ਦੋਨਾਂ ਵੱਲੋਂ ਮੰਨ ਲਿਆ ਗਿਆ ਹੈ । ਇਹ 16 ਲਖ ਦੀ ਪਗੜੀ ਦੀ ਅਦਾਇਗੀ ਵੀ ਬਿਨਾ ਘੋਸ਼ਿਤ ਆਮਦਨ ਸ੍ਰੋਤ ਤੋਂ ਹੈ ।
ਇਸ ਜਾਂਚ ਵਿਚ ਇਹ ਵੀ ਸਾਹਮਣੇ ਆਇਆ ਹੈ ਕਿ ਅਸੈਸੀ ਦੀ ਪਤਨੀ ਨੇ ਸਾਲ 2019-20 ਵਿੱਚ 33 ਲੱਖ ਰੁਪਏ ਦਾ ਇਕ ਫਲੈਟ ਦਿਲੀ ਵਿਚ ਵੇਚਿਆ ਹੈ । ਜਾਂਚ ਦੌਰਾਨ ਇਹ ਵੀ ਪਾਇਆ ਗਿਆ ਕਿ ਇਸ ਉਪਰ ਵੀ ਕੋਈ ਕੈਪੀਟਲ ਗੇਨ ਨਹੀਂ ਦਿੱਤਾ ਗਿਆ ਹੋਰ ਇਸ 33 ਲੱਖ ਵਿਚੋਂ 13 ਲੱਖ ਰੁਪਿਆ ਕੈਸ਼ ਲਿਆ ਗਿਆ ਹੋ ਇਨਕਮ ਟੈਕਸ ਐਕਟ 1961 ਦੇ 269 ਐਸ.ਐਸ. ਸੈਕਸ਼ਨ ਦੇ ਨਿਯਮਾਂ ਦੀ ਉਲੰਘਣਾ ਹੈ । ਖਰੀਦਦਾਰ ਦੇ ਨਿਵੇਸ਼ ਦਰ ਸ੍ਰੋਤ ਪਹਿਲੀ ਨਜਰੇ ਅਣਘੋਸ਼ਿਤ ਲਗਦਾ ਹੈ ਜਿਸ ਦੀ ਜਾਂਚ ਜਾਰੀ ਹੈ I ਇਸ ਜਾਂਚ ਵਿਚ ਇਹ ਵੀ ਸਾਹਮਣੇ ਆਇਆ ਹੈ ਕਿ ਅਸੈਸੀ ਦੀ ਲੜਕੀ ਵਿਦੇਸ਼ ਵਿਚ ਪੜਾਈ ਕਰ ਰਹੀ ਹੈ ਅਤੇ ਉਸ ਉਪਰ ਕੀਤੇ ਖਰਚੇ ਦਾ ਵੀ ਪਹਿਲੀ ਨਜਰੇ ਅਣਘੌਸ਼ਿਤ ਲਗਦਾ ਹੈ, ਜਾਂਚ ਅਜੇ ਜਾਰੀ ਹੈ ।
ਆਰ.ਐਮ./ਕੇ.ਐਮ.ਐਮ.
(Visitor Counter : 75
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਦਿੱਵਿਯਾਂਗਜਨਾਂ ਅਤੇ ਬਜ਼ੁਰਗ ਨਾਗਰਿਕਾਂ ਲਈ ‘ਸਮਾਜਿਕ ਸਸ਼ਕਤੀਕਰਣ ਸ਼ਿਵਿਰ’ ਦਾ ਆਯੋਜਨ ਕੱਲ੍ਹ ਰਾਜਸਥਾਨ ਦੇ ਭਰਤਪੁਰ ਵਿੱਚ ਕੀਤਾ ਜਾਵੇਗਾ
ਕੇਂਦਰ ਸਰਕਾਰ ਦੀਆਂ ਯੋਜਨਾਵਾਂ ਦੇ ਤਹਿਤ 1155 ਦਿੱਵਿਯਾਂਗਜਨਾਂ ਅਤੇ 586 ਬਜ਼ੁਰਗ ਨਾਗਰਿਕਾਂ ਨੂੰ 304 ਲੱਖ ਰੁਪਏ ਦੀ ਕੱਲ ਲਾਗਤ ਵਾਲੀ 8454 ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦਾ ਮੁਫ਼ਤ ਵੰਡ ਕੀਤੀ ਜਾਵੇਗੀ
ਦਿੱਵਿਯਾਂਗਜਨ ਸਸ਼ਕਤੀਕਰਣ ਵਿਭਾਗ  ਦੁਆਰਾ ਐਲਿਮਕੋ ਅਤੇ ਭਰਤਪੁਰ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਸਹਿਯੋਗ ਨਾਲ ਮਿਤੀ 27.05.2022 ਨੂੰ ਸਵੇਰੇ 11 ਵਜੇ ਕ੍ਰਿਸ਼ਣਾ ਨਗਰ ਸਭਾਗਾਰ, ਭਰਤਪੁਰ  ਵਿੱਚ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲੇ, ਭਾਰਤ ਸਰਕਾਰ ਦੀ ਏਡੀਆਈਪੀ ਯੋਜਨਾ ਦੇ ਤਹਿਤ ‘ਦਿੱਵਿਯਾਂਗਜਨਾਂ’ ਅਤੇ ‘ਰਾਸ਼ਟਰੀ ਵਯੋਸ਼੍ਰੀ ਯੋਜਨਾ’  ਦੇ ਤਹਿਤ ਬਜ਼ੁਰਗ ਨਾਗਰਿਕਾਂ ਦਰਮਿਆਨ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੀ ਵੰਡ ਕਰਨ ਲਈ ‘ਸਮਾਜਿਕ ਸਸ਼ਕਤੀਕਰਣ ਸ਼ਿਵਿਰ’ ਦਾ ਆਯੋਜਨ ਕੀਤਾ ਜਾਵੇਗਾ।
ਇਸ ਸਮਾਰੋਹ ਦੀ ਮੁੱਖ ਮਹਿਮਾਨ ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਰਾਜ ਮੰਤਰੀ, ਸੁਸ਼੍ਰੀ ਪ੍ਰਤਿਭਾ ਭੌਮਿਕ ਹੋਵੇਗੀ। ਕ੍ਰਿਸ਼ਣਾ ਨਗਰ ਸਭਾਗਾਰ, ਭਰਤਪੁਰ  ਵਿੱਚ ਆਯੋਜਿਤ ਹੋਣ ਵਾਲੇ ਇਸ ਵੰਡ ਸ਼ਿਵਿਰ ਸਮਾਰੋਹ ਵਿੱਚ ਸਥਾਨਕ ਜਨਪ੍ਰਤੀਨਿਧੀਆਂ ਅਤੇ ਮੰਨੇ-ਪ੍ਰਮੰਨੇ ਵਿਅਕਤੀਆਂ ਦੇ ਨਾਲ ਸ਼੍ਰੀਮਤੀ ਰੰਜੀਤਾ ਕੋਲੀ, ਲੋਕਸਭਾ ਸਾਂਸਦ, ਭਰਤਪੁਰ, ਸ਼੍ਰੀ ਵਿਸ਼ਵੇਂਦ੍ਰ ਸਿੰਘ, ਟੂਰਜ਼ਿਮ ਅਤੇ ਹਵਾਬਾਜ਼ੀ ਮੰਤਰੀ, ਰਾਜਸਥਾਨ ਸਰਕਾਰ, ਸ਼੍ਰੀ ਭਜਨ ਲਾਲ ਯਾਦਵ, ਲੋਕ ਨਿਰਮਾਣ ਵਿਭਾਗ ਮੰਤਰੀ, ਰਾਜਸਥਾਨ ਸਰਕਾਰ, ਡਾ. ਸੁਭਾਸ਼ ਗਰਗ, ਉੱਚ ਸਿੱਖਿਆ ਅਤੇ ਟੈਕਨੋਲੋਜੀ ਰਾਜ ਮੰਤਰੀ, ਰਾਜਸਥਾਨ ਸਰਕਾਰ ਅਤੇ ਸ਼੍ਰੀਮਤੀ ਜਾਹਿਦਾ ਖਾਨ, ਰਾਜ ਮੰਤਰੀ, ਰਾਜਸਥਾਨ ਸਰਕਾਰ ਦੇ ਵੀ ਸ਼ਾਮਲ ਹੋਣ ਦੀ ਸੰਭਾਵਨਾ ਹੈ।
ਕੋਵਿਡ-19 ਮਹਾਮਾਰੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਵਿਭਾਗ ਦੁਆਰਾ ਤਿਆਰ ਕੀਤੇ ਗਏ ਐੱਸਓਪੀ ਦਾ ਪਾਲਨ ਕਰਦੇ ਹੋਏ ਬਲਾਕ/ਪੰਚਾਇਤ ਪੱਧਰ ‘ਤੇ 1155 ਦਿੱਵਿਯਾਂਗਜਨਾਂ ਅਤੇ 586 ਬਜ਼ੁਰਗ ਨਾਗਰਿਕਾਂ ਨੂੰ ਕੇਂਦਰ ਸਰਕਾਰ ਦੀਆਂ ਯੋਜਨਾਵਾਂ ਦੇ ਤਹਿਤ 304 ਲੱਖ ਰੁਪਏ ਦੇ ਕੁੱਲ 8454 ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੀ ਮੁਫਤ ਵੰਡ ਕੀਤੀ ਜਾਵੇਗੀ। ਇਨ੍ਹਾਂ ਲਾਭਾਰਥੀਆਂ ਦੀ ਪੂਰਵ-ਪਛਾਣ ਪਿਛਲੇ ਸਾਲ ਐਲਿਮਕੋ ਦੁਆਰਾ ਸਮਰਥਿਤ ਭਰਤਪੁਰ ਜ਼ਿਲ੍ਹਾ ਪ੍ਰਸ਼ਾਸਨ, ਰਾਜਸਥਾਨ ਦੁਆਰਾ ਆਯੋਜਿਤ ਕੀਤੇ ਗਏ ਮੁਲਾਂਕਣ ਸ਼ਿਵਿਰਾਂ ਵਿੱਚ ਕੀਤੀ ਗਈ ਸੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਮੁੰਬਈ-ਗੋਆ ਰਾਜਮਾਰਗ ਇੱਕ ਸਾਲ ਵਿੱਚ ਪੂਰਾ ਹੋਵੇਗਾ: ਕੇਂਦਰੀ ਮੰਤਰੀ ਨਿਤਿਨ ਗਡਕਰੀ
ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਰਾਏਗੜ੍ਹ ਵਿੱਚ 131.87 ਕਰੋੜ ਰੁਪਏ ਦੇ ਤਿੰਨ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਦਾ ਉਦਘਾਟਨ ਅਤੇ 430 ਕਰੋੜ ਰੁਪਏ ਦੇ ਸੜਕ ਪ੍ਰੋਜੈਕਟਾਂ ਦਾ ਭੂਮੀ-ਪੂਜਨ ਕੀਤਾ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਨਿਤਿਨ ਗਡਕਰੀ ਨੇ ਕਿਹਾ ਕਿ ਮੁੰਬਈ-ਗੋਆ ਰਾਜਮਾਰਗ ‘ਤੇ ਕੰਮ ਅਗਲੇ ਇੱਕ ਸਾਲ ਦੇ ਅੰਦਰ ਪੂਰਾ ਕਰ ਲਿਆ ਜਾਵੇਗਾ। ਗਡਕਰੀ ਅੱਜ ਰਾਏਗੜ੍ਹ ਜ਼ਿਲ੍ਹੇ ਵਿੱਚ 131.87 ਕਰੋੜ ਰੁਪਏ ਦੇ ਤਿੰਨ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਦੇ ਉਦਘਾਟਨ ਅਤੇ 430 ਕਰੋੜ ਰੁਪਏ ਦੇ 42 ਕਿਲੋਮੀਟਰ ਸੜਕਾਂ ਦੇ ਨੀਂਹ ਪੱਥਰ ਸਮਾਰੋਹ ਦੇ ਅਵਸਰ ‘ਤੇ ਬੋਲ ਰਹੇ ਸਨ।
ਮੁੰਬਈ-ਗੋਆ ਰਾਜਮਾਰਗ ‘ਤੇ 11 ਪੜਾਅ ਵਿੱਚ ਕੰਮ ਚਲ ਰਿਹਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਭੂਮੀ ਅਧਿਗ੍ਰਹਿਣ ਅਤੇ ਰੇਲਵੇ ਅਤੇ ਵਣ ਵਿਭਾਗ ਤੋਂ ਅਨੁਮਤੀ ਮਿਲਣ ਵਿੱਚ ਦੇਰੀ ਦੇ ਕਾਰਨ ਸ਼ੁਰੂਆਤੀ ਪੜਾਅ ਦੇ ਕਾਰਜ ਵਿੱਚ ਦੇਰੀ ਹੋਈ। ਉਨ੍ਹਾਂ ਨੇ ਕਿਹਾ ਕਿ ਮੁੰਬਈ-ਗੋਆ ਰਾਜਮਾਰਗ ਇਸ ਖੇਤਰ ਦੀ ਧੜਕਨ ਹੈ। ਅਜਿਹੇ ਵਿੱਚ ਅਸੀਂ ਨਿਸ਼ਚਿਤ ਰੂਪ ਤੋਂ ਇੱਕ ਸਾਲ ਦੇ ਅੰਦਰ ਇਸ ਕੰਮ ਨੂੰ ਪੂਰਾ ਕਰ ਲਵਾਂਗੇ।
ਇਹ ਰਾਜਮਾਰਗ ਹੁਣ ਨਾ ਕੇਵਲ ਮੁੰਬਈ-ਗੋਆ ਵਿੱਚ ਮੌਜੂਦ ਹੈ, ਬਲਕਿ ਇਸ ਨੂੰ ਮੈਂਗਲੋਰ ਤੱਕ ਵਧਾ ਦਿੱਤਾ ਗਿਆ ਹੈ। ਇਸ ਅਵਸਰ ‘ਤੇ ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਜੇ ਮੁੰਬਈ–ਗੋਆ ਰਾਜਮਾਰਗ ‘ਤੇ ਸਰਕਾਰੀ ਭੂਮੀ ਉਪਲਬਧ ਹੋ ਜਾਂਦੀ ਹੈ ਤਾਂ ਅਸੀਂ ਇੱਕ ਲੌਜਿਸਟਿਕ ਪਾਰਕ ਅਤੇ ਟੱਰਕ ਟਰਮਿਨਲ ਬਣਾਉਣ ਵਿੱਚ ਮਦਦ ਕਰਨ ਲਈ ਆਪਣੀ ਪੂਰੀ ਕੋਸ਼ਿਸ਼ ਕਰਨਗੇ।
ਕੋਂਕਣ ਖੇਤਰ ਦੇ ਨੌਜਵਾਨਾਂ ਲਈ ਰੋਜ਼ਗਾਰ ਦੇ ਅਵਸਰਾਂ ਬਾਰੇ ਬੋਲਦੇ ਹੋਏ ਸ਼੍ਰੀ ਗਡਕਰੀ ਨੇ ਕਿਹਾ ਪਿਛਲੇ 7 ਸਾਲਾਂ ਵਿੱਚ ਜੇਐੱਨਪੀਟੀ ਨੇ ਇੱਕ ਲੱਖ ਕਰੋੜ ਰੁਪਏ ਦੇ ਵਿਕਾਸ ਕਾਰਜ ਕੀਤੇ ਹਨ। ਵਿਸ਼ੇਸ਼ ਅਰਥਿਕ ਖੇਤਰ  2016 ਵਿੱਚ ਜੇਐੱਨਪੀਟੀ ਵਿੱਚ 570 ਕਰੋੜ ਰੁਪਏ ਦੀ ਲਾਗਤ ਨਾਲ ਸ਼ੁਰੂ ਕੀਤਾ ਗਿਆ ਸੀ। ਹੁਣ ਇਸ ਦੀਆਂ 24 ਕੰਪਨੀਆਂ ਉੱਥੋ ਕੰਮ ਕਰ ਰਹੀਆਂ ਹਨ। ਇਸ ਚੈਨਲ ਦੇ ਜ਼ਰੀਏ ਜਲਦੀ ਹੀ 60,000 ਕਰੋੜ ਰੁਪਏ ਦਾ ਨਿਵੇਸ਼ ਆਵੇਗਾ। ਇਸ ਵਿੱਚ ਕੋਂਕਣ ਖੇਤਰ ਵਿੱਚ 1.5 ਲੱਖ ਨੌਜਵਾਨਾਂ ਨੂੰ ਰੋਜ਼ਗਾਰ ਮਿਲੇਗਾ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਮਹਾਰਾਸ਼ਟਰ, ਵਿਸ਼ੇਸ਼ ਰੂਪ ਤੋਂ ਕੋਂਕਣ ਵਿੱਚ ਕਿਲ੍ਹੇ ਦੀ ਖੁਸ਼ਹਾਲ ਵਿਰਾਸਤ ਹੈ। ਸ਼੍ਰੀ ਗਡਕਰੀ ਨੇ ਕਿਹਾ ਇਸ ਲਈ ਅਸੀਂ ਰਾਜ ਵਿੱਚ ਕਿਲ੍ਹੇ ਦੇ ਸੰਬੰਧ ਵਿੱਚ ਰੋਪਵੇਅ ਦੇ ਸਾਰੇ ਪ੍ਰਸਤਾਵਾਂ ਨੂੰ ਪੂਰਾ ਕਰਾਂਗੇ। ਉਨ੍ਹਾਂ ਨੇ ਕਿਹਾ ਕਿ ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਦੇ ਕੋਲ ਰੋਪਵੇਅ ਲਈ ਆਸਟ੍ਰੀਅਨ ਡਫਲਵੇਅਰ ਤਕਨੀਕ ਉਪਲਬਧ ਹੈ ਜਿਸ ਦਾ ਇਸਤੇਮਾਲ ਰਾਜ ਵਿੱਚ ਕੀਤਾ ਜਾ ਸਕਦਾ ਹੈ। ਉਨ੍ਹਾਂ ਨੇ ਅਧਿਕ ਸੈਲਾਨੀਆਂ ਨੂੰ ਅਕਰਸ਼ਿਤ ਕਰਨ ਲਈ ਸਾਰੇ ਕਿਲ੍ਹਿਆਂ ਤੇ ਲਾਈਟ ਐਂਡ ਸਾਊਂਡ ਸ਼ੋਅ ਦੀ ਵਿਵਸਥਾ ਕਰਨ ਦਾ ਵੀ ਸੁਝਾਅ ਦਿੱਤਾ।
ਗਡਕਰੀ ਅੱਜ ਰਾਏਗੜ੍ਹ ਜ਼ਿਲੇ ਵਿੱਚ 131.87 ਕਰੋੜ ਰੁਪਏ ਦੇ ਤਿੰਨ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟਾਂ ਦੇ ਉਦਘਾਟਨ ਅਤੇ 430 ਕਰੋੜ ਰੁਪਏ ਦੀਆਂ 42 ਕਿਲੋਮੀਟਰ ਸੜਕਾਂ ਦੇ ਨੀਂਹ ਪੱਥਰ ਸਮਾਰੋਹ ਵਿੱਚ ਬੋਲ ਰਹੇ ਸਨ।
ਇਸ ਵਿਕਾਸ ਦੇ ਇੱਕ ਹਿੱਸੇ ਦੇ ਰੂਪ ਵਿੱਚ ਹਰਿਹਰੇਸ਼ਵਰ ਮੰਦਿਰ, ਦਿਵੇਘਰ ਸਵਰਣ ਮੰਦਿਰ, ਮੁਰਦ-ਜੰਜੀਰਾ ਕਿਲ੍ਹਾ, ਪਦਮਦੁਰਗ ਕਿਲ੍ਹਾ, ਸ਼੍ਰੀਵਰਧਨ ਅਤੇ ਦਿਵੇਘਰ ਸਮੁੰਦਰ ਤੱਟ ਦੀ ਸੜਕ ਮਾਰਗ ਨੂੰ ਵਧੀਆ ਕਨੈਕਟਿਵਿਟੀ ਹੋ ਗਈ ਹੈ। ਰਾਜਮਾਰਗ ਦਿਘੀ ਬੰਦਰਗਾਹ ਤੱਕ ਭਾਰੀ ਵਾਹਨਾਂ ਦੇ ਟ੍ਰਾਂਸਪੋਰਟ ਨੂੰ ਪੂਰਾ ਕਰਦਾ ਹੈ। ਰਾਏਗੜ੍ਹ ਵਿੱਚ ਕੋਂਕਣ ਬੇਲਟ ਦੇ ਆਸਪਾਸ ਦੇ ਖੇਤਰ ਵਿੱਚ ਟੂਰਿਜ਼ਮ ਉਦਯੋਗ ਲਈ ਸੰਪਰਕ ਪ੍ਰਦਾਨ ਕਰਦਾ ਹੈ ਅਤੇ ਮੌਜੂਦਾ ਐੱਨਐੱਚ-66 ਮੁੰਬਈ-ਗੋਆ ਰਾਜਮਾਰਗ ਨੂੰ ਦਿਘੀ ਬੰਦਰਗਾਹ ਨਾਲ ਜੋੜਣ ਵਾਲੀ ਇੱਕਮਾਤਰ ਸੜਕ ਵੀ ਹੈ।(Visitor Counter : 81
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਬ੍ਰਾਜ਼ੀਲ ਦੇ ਮਹਾਨ ਫੁੱਟਬਾਲ ਖਿਡਾਰੀ ਪੇਲੇ ਦੇ ਦੇਹਾਂਤ 'ਤੇ ਗਹਿਰਾ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਬ੍ਰਾਜ਼ੀਲ ਦੇ ਮਹਾਨ ਫੁੱਟਬਾਲ ਖਿਡਾਰੀ ਪੇਲੇ ਦੇ ਦੇਹਾਂਤ 'ਤੇ ਗਹਿਰਾ ਸੋਗ ਪ੍ਰਗਟਾਇਆ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਕਿਹਾ ਕਿ ਪੇਲੇ ਦੇ ਦੇਹਾਂਤ ਨਾਲ ਖੇਡ ਜਗਤ ਵਿੱਚ ਇੱਕ ਨਾ ਪੂਰਾ ਹੋਣ ਵਾਲਾ ਖਲਾਅ ਪੈਦਾ ਹੋ ਗਿਆ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਪੇਲੇ ਦੇ ਦੇਹਾਂਤ ਨਾਲ ਖੇਡ ਜਗਤ ਵਿੱਚ ਇੱਕ ਨਾ ਪੂਰਾ ਹੋਣ ਵਾਲਾ ਖਲਾਅ ਪੈਦਾ ਹੋ ਗਿਆ ਹੈ। ਉਹ ਇੱਕ ਅਜਿਹੇ ਗਲੋਬਲ ਫੁੱਟਬਾਲ ਸੁਪਰਸਟਾਰ ਰਹੇ ਹਨ ਜਿਨ੍ਹਾਂ ਦੀ ਮਕਬੂਲੀਅਤ ਦੁਨੀਆ ਦੀਆਂ ਸੀਮਾਵਾਂ ਵਿੱਚ ਬੰਨ੍ਹੀ ਨਹੀਂ ਹੋਈ ਸੀ। ਉਨ੍ਹਾਂ ਦਾ ਉਤਕ੍ਰਿਸ਼ਟ ਖੇਡ ਪ੍ਰਦਰਸ਼ਨ ਅਤੇ ਸਫ਼ਲਤਾ ਆਉਣ ਵਾਲੀਆਂ ਪੀੜ੍ਹੀਆਂ ਨੂੰ ਪ੍ਰੇਰਿਤ ਕਰਦੇ ਰਹਿਣਗੇ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਦੇ ਪ੍ਰਤੀ ਗਹਿਰੀਆਂ ਸੰਵੇਦਨਾਵਾਂ। ਈਸ਼ਵਰ ਉਨ੍ਹਾਂ ਦੀ ਆਤਮਾ ਨੂੰ ਸ਼ਾਂਤੀ ਪ੍ਰਦਾਨ ਕਰਨ।"
ਮਹਿਲਾ ਤੇ ਬਾਲ ਵਿਕਾਸ ਮੰਤਰਾਲਾ
ਪੀਐੱਮ ਕੇਅਰਸ ਉਨ੍ਹਾਂ ਬੱਚਿਆਂ ਦੀ ਮਦਦ ਲਈ ਅੱਗੇ ਆਏ ਜਿਨ੍ਹਾਂ ਨੇ ਮਹਾਮਾਰੀ ਵਿੱਚ ਆਪਣੇ ਮਾਤਾ-ਪਿਤਾ ਨੂੰ ਗੁਆ ਦਿੱਤਾ, ਰਾਜ ਮੰਤਰੀ ਵੀ. ਮੁਰਲੀਧਰਨ ਨੇ ਤਿਰੂਵਨੰਤਪੁਰਮ ਵਿੱਚ ਲਾਭ ਵੰਡੇ
ਵਿਦੇਸ਼ ਰਾਜ ਮੰਤਰੀ ਸ਼੍ਰੀ.ਵੀ. ਮੁਰਲੀਧਰਨ ਨੇ ਅੱਜ ਤਿਰੂਵਨੰਤਪੁਰਮ ਜ਼ਿਲ੍ਹੇ ਦੇ ਸਿਵਿਲ ਸਟੇਸ਼ਨ ਵਿੱਚ ਆਯੋਜਿਤ ਇੱਕ ਸਮਾਰੋਹ ਵਿੱਚ ਯੋਗ ਬੱਚਿਆਂ ਨੂੰ ਪੀਐੱਮ ਕੇਅਰਸ ਫਾਰ ਚਿਲਡਰਨ ਦੇ ਤਹਿਤ ਲਾਭ ਵੰਡੇ। ਤਿਰੂਵਨੰਤਪੁਰਮ ਜ਼ਿਲ੍ਹੇ ਦੇ ਜਿਨ੍ਹਾਂ 11 ਬੱਚਿਆਂ ਨੇ ਕੋਵਿਡ ਮਹਾਮਾਰੀ ਵਿੱਚ ਆਪਣੇ ਮਾਤਾ-ਪਿਤਾ ਨੂੰ ਗੁਆ ਦਿੱਤਾ, ਉਨ੍ਹਾਂ ਨੂੰ ਰਾਜ ਮੰਤਰੀ ਦੇ ਹੱਥੋਂ ਲਾਭ ਵੰਡੇ ਗਏ। ਇਨ੍ਹਾਂ ਵਿੱਚੋਂ ਅੱਠ ਬੱਚਿਆਂ ਦੀ ਉਮਰ 18 ਸਾਲ ਤੋਂ ਘੱਟ ਹੈ।
ਬੱਚਿਆਂ ਨੂੰ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੇ ਸੰਦੇਸ਼ ਦੇ ਨਾਲ ਇੱਕ ਪੱਤਰ, ਵਿੱਤੀ ਲਾਭ ਪਾਉਣ ਲਈ ਪੀਐੱਮ ਕੇਅਰਸ ਅਕਾਉਂਟ ਦੀ ਪਾਸਬੁੱਕ, ਬੱਚਿਆਂ ਦੀ ਸਿਹਤ ਦੇਖਭਾਲ ਅਤੇ ਉਨ੍ਹਾਂ ਦਾ ਮੁਫਤ ਇਲਾਜ ਸੁਨਿਸ਼ਚਿਤ ਕਰਨ ਲਈ ਸਿਹਤ ਕਾਰਡ ਅਤੇ ਵਿੱਦਿਅਕ ਲਾਭ ਵੰਡ ਗਏ। ਕੇਰਲ ਦੇ ਕੁੱਲ 112 ਬੱਚੇ ਸਹਾਇਤਾ ਪ੍ਰਾਪਤ ਕਰ ਰਹੇ ਹਨ। ਇਸ ਮੌਕੇ ‘ਤੇ ਜ਼ਿਲ੍ਹਾ ਕਲੈਕਟਰ ਸ਼੍ਰੀਮਤੀ ਨਵਜੋਤ ਸਿੰਘ ਖੋਸਾ ਮੌਜੂਦ ਸਨ।
ਰੱਖਿਆ ਮੰਤਰਾਲਾ
ਆਈਐੱਨ-ਯੂਐੱਸਐੱਨ ਸਾਲਵੇਜ ਅਤੇ ਵਿਸਫੋਟਕ ਆਰਡੀਨੈਂਸ ਡਿਸਪੋਜ਼ਲ ਐਕਸਰਸਾਈਜ਼-ਸੈਲਵੇਕਸ
ਭਾਰਤ ਜਲ ਸੈਨਾ- ਅਮਰੀਕੀ ਜਲ ਸੈਨਾ  ਬਚਾਅ ਅਤੇ ਵਿਸਫੋਟਕ ਆਰਡੀਨੈਂਸ ਡਿਸਪੋਜ਼ਲ  ਅਭਿਆਸ, ਸਾਲਵੇਕਸ ਦਾ ਸੱਤਵਾਂ ਸੰਸਕਰਣ 26 ਜੂਨ- 06 ਜੁਲਾਈ 2023 ਤੱਕ ਕੋਚੀ ਵਿਖੇ ਆਯੋਜਿਤ ਕੀਤਾ ਗਿਆ। ਆਈਐੱਨ ਅਤੇ ਯੂਐੱਸਐੱਨ 2005 ਤੋਂ ਸੰਯੁਕਤ ਬਚਾਅ ਤੇ ਈਓਡੀ ਅਭਿਆਸ ਵਿੱਚ ਹਿੱਸਾ ਲੈ ਰਹੇ ਹਨ। ਇਸ ਅਭਿਆਸ ਵਿੱਚ ਦੋਨਾਂ ਸਮੁੰਦਰੀ ਫੌਜਾਂ ਦੀ ਭਾਗੀਦਾਰੀ ਦੇਖੀ ਗਈ, ਜਿਸ ਵਿੱਚ ਸਪੈਸ਼ਲਿਸਟ ਗੋਤਾਖੋਰੀ ਅਤੇ ਈਓਡੀ ਟੀਮਾਂ ਤੋਂ ਇਲਾਵਾ ਜਹਾਜ਼-ਆਈਐੱਨਐੱਸ ਨਿਰੀਕਸ਼ਕ ਅਤੇ ਯੂਐੱਸਐੱਨਐੱਸ ਸਾਲਵਰ ਸ਼ਾਮਲ ਸਨ।
10 ਦਿਨਾਂ ਤੱਕ ਚਲਣ ਵਾਲੇ ਇਸ ਅਭਿਯਾਨ ਵਿੱਚ ਦੋਵਾਂ ਦੇਸ਼ਾਂ ਦੀ ਗੋਤਾਖੋਰ ਟੀਮਾਂ ਨੇ ਸਮੁੰਦਰੀ ਅਨੁਭਵ ਸਾਂਝੇ ਕੀਤੇ ਅਤੇ ਜ਼ਮੀਨ ਦੇ ਨਾਲ-ਨਾਲ ਸਮੁੰਦਰ ਵਿੱਚ ਵੀ ਈਓਡੀ ਸੰਚਾਲਨ ਦੇ ਵੱਖ-ਵੱਖ ਪਹਿਲੂਆਂ ਵਿੱਚ ਬਚਾਅ ਅਤੇ ਟ੍ਰੇਨਡ ਕੀਤਾ। ਸਾਲਵੇਕਸ ਨੇ ਸਮੁੰਦਰੀ ਬਚਾਅ ਅਤੇ ਈਓਡੀ ਸੰਚਾਲਨ ਵਿੱਚ ਆਪਸੀ ਤੌਰ ’ਤੇ ਵਧੀਆ ਪ੍ਰਣਾਲੀਆਂ ਤੋਂ ਅੰਤਰ-ਕਾਰਜਸ਼ੀਲਤਾ, ਇਕਸੁਰਤਾ ਅਤੇ ਲਾਭ ਵਧਾਉਣ ਦੀ ਦਿਸ਼ਾ ਵਿੱਚ ਸੰਯੁਕਤ ਟ੍ਰੇਨਿੰਗ ਅਭਿਆਸ ਦਾ ਆਯੋਜਨ ਵੀ ਦੇਖਿਆ।
ਸੰਚਾਲਨ ਸ਼ਰਤਾਂ ’ਤੇ ਰਚਨਾਤਮਕ ਜੁੜਾਅ ਨੇ ਮਾਇਨ ਦਾ ਪਤਾ ਲਗਾਉਣ ਅਤੇ ਬੇਅਸਰ ਕਰਨ, ਮਲਬੇ ਦਾ ਸਥਾਨ ਅਤੇ ਬਚਾਅ ਵਰਗੇ ਕਈ ਵਿਭਿੰਨ ਵਿਸ਼ਿਆਂ ਵਿੱਚ ਗੋਤਾਖੋਰੀ ਟੀਮਾਂ ਦੇ ਕੌਸ਼ਲ-ਸੈਟ ਨੂੰ ਵਧਾਇਆ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 219.04 ਕਰੋੜ ਤੋਂ ਵੱਧ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 4.10 ਕਰੋੜ ਤੋਂ ਵੱਧ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 27,374 ਹਨ
ਪਿਛਲੇ 24 ਘੰਟਿਆਂ ਵਿੱਚ 1,957 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.75%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 1.21% ਹੈ
ਭਾਰਤ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੀ ਅੰਤਿਮ ਰਿਪੋਰਟ ਦੇ ਅਨੁਸਾਰ ਕੁੱਲ 219.04 ਕਰੋੜ )2,19,04,76,220) ਤੋਂ ਵੱਧ ਹੋ ਗਈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ, 2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 4.10 ਕਰੋੜ  ਤੋਂ ਵੱਧ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਜਾ ਚੁੱਕੀ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
10415272
|
|
ਦੂਸਰੀ ਖੁਰਾਕ
|
|
10119562
|
|
ਪ੍ਰੀਕੌਸ਼ਨ ਡੋਜ਼
|
|
7044623
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
18436952
|
|
ਦੂਸਰੀ ਖੁਰਾਕ
|
|
17717768
|
|
ਪ੍ਰੀਕੌਸ਼ਨ ਡੋਜ਼
|
|
13692661
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
41083298
|
|
ਦੂਸਰੀ ਖੁਰਾਕ
|
|
31943005
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
61966450
|
|
ਦੂਸਰੀ ਖੁਰਾਕ
|
|
53171570
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
561337661
|
|
ਦੂਸਰੀ ਖੁਰਾਕ
|
|
516006441
|
|
ਪ੍ਰੀਕੌਸ਼ਨ ਡੋਜ਼
|
|
98062486
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
204038542
|
|
ਦੂਸਰੀ ਖੁਰਾਕ
|
|
197013462
|
|
ਪ੍ਰੀਕੌਸ਼ਨ ਡੋਜ਼
|
|
49728065
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
127674684
|
|
ਦੂਸਰੀ ਖੁਰਾਕ
|
|
123176836
|
|
ਪ੍ਰੀਕੌਸ਼ਨ ਡੋਜ਼
|
|
47846882
|
|
ਪ੍ਰੀਕੌਸ਼ਨ ਡੋਜ਼
|
|
21,63,74,717
|
|
ਕੁੱਲ
|
|
2,19,04,76,220
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਕੇ 27,374 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.06% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.75% ਹੈ। ਪਿਛਲੇ 24 ਘੰਟਿਆਂ ਵਿੱਚ 2,654 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵੱਧ ਕੇ 4,40,60,198 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 1,957 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 2,76,125 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 89.73 ਕਰੋੜ ਤੋਂ ਵੱਧ )89,73,55,355( ਟੈਸਟ ਕੀਤੇ ਗਏ ਹਨ।
ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 1.21% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 0.71% ਹੈ।
ਕਬਾਇਲੀ ਮਾਮਲੇ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਅਤੇ ਕੇਂਦਰੀ ਕਬਾਇਲੀ ਮਾਮਲਿਆਂ ਬਾਰੇ ਮੰਤਰੀ ਕੱਲ੍ਹ ਸਾਂਝੇ ਤੌਰ ‘ਤੇ ਸਕੂਲ ਇਨੋਵੇਸ਼ਨ ਅੰਬੈਸਡਰ ਟ੍ਰੇਨਿੰਗ ਪ੍ਰੋਗਰਾਮ ਦੀ ਸ਼ੁਰੂਆਤ ਕਰਨਗੇ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਅਤੇ ਕਬਾਇਲੀ ਮਾਮਲਿਆਂ ਬਾਰੇ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ 16 ਜੁਲਾਈ 2021 ਨੂੰ 50,000 ਸਕੂਲ ਅਧਿਆਪਕਾਂ ਲਈ ਸਾਂਝੇ ਤੌਰ ‘ਤੇ ਸਕੂਲ ਇਨੋਵੇਸ਼ਨ ਅੰਬੈਸਡਰ ਟ੍ਰੇਨਿੰਗ ਪ੍ਰੋਗਰਾਮ ਦੀ ਸ਼ੁਰੂਆਤ ਕਰਨਗੇ।
ਸਕੂਲ ਅਧਿਆਪਕਾਂ ਲਈ ਨਵੀਨਤਾਕਾਰੀ ਅਤੇ ਆਪਣੀ ਕਿਸਮ ਦੇ ਇੱਕ ਟ੍ਰੇਨਿੰਗ ਪ੍ਰੋਗਰਾਮ ਦਾ ਉਦੇਸ਼ 50,000 ਸਕੂਲ ਅਧਿਆਪਕਾਂ ਨੂੰ ਨਵੀਨਤਾ, ਉੱਦਮਤਾ, ਆਈਪੀਆਰ, ਰਚਨਾਤਮਕ ਸੋਚ, ਉਤਪਾਦ ਵਿਕਾਸ, ਵਿਚਾਰ ਨਿਰਮਾਣ ਆਦਿ 'ਤੇ ਟ੍ਰੇਨਿੰਗ ਦੇਣਾ ਹੈ।
ਇਹ ਪ੍ਰੋਗਰਾਮ ਸਿੱਖਿਆ ਮੰਤਰਾਲੇ ਦੇ ਇਨੋਵੇਸ਼ਨ ਸੈੱਲ ਅਤੇ ਸਕੂਲ ਅਧਿਆਪਕਾਂ ਲਈ ਏਆਈਸੀਟੀਈ ਦੁਆਰਾ ਇਸਦੇ "ਉੱਚ ਵਿਦਿਅਕ ਸੰਸਥਾ ਦੇ ਫੈਕਲਟੀ ਮੈਂਬਰਾਂ ਲਈ ਇਨੋਵੇਸ਼ਨ ਅੰਬੈਸਡਰ ਟ੍ਰੇਨਿੰਗ ਪ੍ਰੋਗਰਾਮ" ਦੇ ਅਧਾਰ ‘ਤੇ ਤਿਆਰ ਕੀਤਾ ਗਿਆ ਹੈ। ਟ੍ਰੇਨਿੰਗ ਸਿਰਫ ਔਨਲਾਈਨ ਮੋਡ ਵਿੱਚ ਦਿੱਤੀ ਜਾਏਗੀ।
ਪ੍ਰੋਗਰਾਮ ਨੂੰ ਵੇਖਣ ਲਈ ਲਿੰਕ ‘ਤੇ ਕਲਿਕ ਕਰੋ: https://youtu.be/RUIf3TE7OfU